กิจการร่วมค้า CK-STEC คว้างานก่อสร้างบ่อพัก-ท่อร้อยสายไฟฟ้าใต้ดิน กฟน. มูลค่า 500 ลบ.
กิจการร่วมค้า CK-STEC คว้างานก่อสร้างบ่อพัก-ท่อร้อยสายไฟฟ้าใต้ดิน กฟน. มูลค่า 500 ลบ.
10 ต.ค. 2561

บริษัท ช.การช่าง จำกัด (มหาชน) หรือ CK แจ้งว่ากิจการร่วมค้าซีเคเอสที (CK และบริษัท ซิโน-ไทย เอ็นจีเนียริ่ง แอนด์ คอนสตรัคชั่น จำกัด (มหาชน) หรือ STEC) ได้ลงนามในสัญญาร่วมกับการไฟฟ้านครหลวง (กฟน.) รวม 2 สัญญา มูลค่ารวม 495.56 ล้านบาท ได้แก่ การลงนามสัญญาจ้างงานก่อสร้างบ่อพักและท่อร้อยสายไฟฟ้าใต้ดินร่วมกับโครงการก่อสร้างรถไฟฟ้าสายสีส้ม ช่วงศูนย์วัฒนธรรมแห่งประเทศไทย-มีนบุรี (สุวินทวงศ์) สัญญาที่ 1 ของการรถไฟฟ้าขนส่งมวลชนแห่งประเทศไทย (รฟม.) มูลค่าสัญญา 69.3 ล้านบาท (รวมภาษีมูลค่าเพิ่ม)
โดยสัญญาจ้างงานก่อสร้างบ่อพักและท่อร้อยสายไฟฟ้าใต้ดินร่วมกับโครงการก่อสร้างรถไฟฟ้าสายสีส้ม ช่วงศูนย์วัฒนธรรมแห่งประเทศไทย-มีนบุรี (สุวินทวงศ์) สัญญาที่ 2 ของการรถไฟฟ้าขนส่งมวลชนแห่งประเทศไทย มูลค่าสัญญา 426.26 ล้านบาท (รวมภาษีมูลค่าเพิ่ม) โดยทั้งสองสัญญามีระยะเวลาดำเนินการประมาณ 1,420 วัน